03/Sv. 28 Službeni list Europske unije 241 32009R0612 17.7.2009. SLUŽBENI LIST EUROPSKE UNIJE L 186/1 UREDBA KOMISIJE (EZ) br. 612/2009 od 7. srpnja 2009. o utvrđivanju zajedničkih detaljnih pravila za primjenu sustava izvoznih subvencija za poljoprivredne proizvode (Preinačena) KOMISIJA EUROPSKIH ZAJEDNICA, uzimajući u obzir Ugovor o osnivanju Europske zajednice, uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) ('), a posebno članke 170. i 192. u vezi s člankom 4., budući da: Uredba Komisije (EZ) br. 800/1999 od 15. travnja 1999. o utvrđivanju zajedničkih detaljnih pravila za primjenu sustava izvoznih subvencija za poljoprivredne proizvo- de (?) bila je više puta bitno izmijenjena (*). Kako su potrebne daljnje izmjene, treba je radi jasnoće preinačiti. Općim pravilima, koja je utvrdilo Vijeće, predviđa se da se subvencija plaća nakon predočavanja dokaza da su proizvodi izvezeni iz Zajednice. Kada se na sve treće zemlje primjenjuje jedinstvena stopa subvencije, pravo na subvenciju se ostvaruje čim proizvodi napuste tržište Zajednice. Kada je stopa subvencije različita ovisno o odredištu proizvoda, uvjet za ostvarivanje prava na subvenciju je uvoz u treću zemlju. (') SL L 299, 16.11.2007., str. 1. (%) SL L 102, 17.4.1999., str. 11. (*) Vidjeti Prilog XIX. (3) Provedbom Sporazuma o poljoprivredi donesenog u okviru Urugvajskog kruga (*), za odobravanje subvencije, kao općenito pravilo, zahtijeva se izvozna dozvola koja sadrži unaprijed utvrđeni iznos subvencije. Međutim, isporuke u Zajednici za međunarodne organizacije i oružane snage, isporuke za opskrbu namirnicama i izvozi malih količina, posebni su slučajevi i od manje su gospodarske važnosti. U interesu pojednostavljenja takvih izvoznih poslova i izbjegavanja prekomjernog upravnog opterećenja gospodarskih subjekata i nadležnih tijela, predviđen je poseban sustav kojim se ne zahtijevaju izvozne dozvole. U smislu ove Uredbe, dan izvoza je onaj dan tijekom kojeg carinska tijela prime dokument, kojim deklarant pokazuje svoju spremnost da izveze proizvode za koje traži povlasticu subvencije pri izvozu. Namjena takvog dokumenta je da skrene pažnju, posebno carinskih tijela, na činjenicu da se posao pod razmatranjem izvodi uz pomoć fondova Zajednice, kako bi ta carinska tijela izvela primjerene provjere. Pri primitku, proizvodi se stavljaju pod carinski nadzor do njihovog stvarnog izvoza. Ovaj datum služi kao referenca za utvrđivanje količine, prirode i osobina izvezenog proizvoda. U slučaju pošiljke u rasutom stanju ili u nestandardnim jedinicama, točna neto masa proizvoda može se utvrditi tek nakon utovara u prijevozno sredstvo. Za rješavanje ovakve situacije, treba donijeti odredbu da se u izvoznoj deklaraciji može navesti privremena masa. (*) SL L 336, 23.12.1994., str. 22.